rlitschk/wikidir huggingface dataset:
En Bürgermeischter isch s Oberhaupt von ere Stadt oder Gmeind. Er wird je nach Land diräkt vo de Bürger oder vom Stadt-/Gmeindrat gwählt. I vilne Regione und Gmeinde isch in früherer Zyt für d Funktion vom Bürgermeischter der Begriff Schultes, oder Schultheiss verwendet worde. In menke Gegende vum Alemannische sait mer zun em au Burgermeischter oder Vogt, z Frankriich maire und z Italie sindaco. In frühere Jahrhunderte het s Stedt gee, wo gliichzytig meh as ei Bürgermeischter gha händ. Si händ denn eine as dr wortfüehrend Bürgermeischter bestimmt. Als Bürgermeischter, wo vilfach au no s Richteramt bechleidet händ, sind jahrhundertelang usschliesslich Volljurischte gwählt worde. I der Schwiz gits d Bezeichnig Bürgermeischter eso nümme. Bis zur Helvetische Revolution isch s in e baar Zunftstädt wie Basel, Züri, Sanggalle, Schaffuuse, Stei am Rhii und Chur dr höchst Poste gsi, währed anderi Stedt wie Bärn, Burgdorf, Friburg oder Luzern dr Titel Schultheiss bevorzugt hai. Under dr Helvetische Verfassig isch s Amt vom Bürgermeister ufghobe und 1803 mit dr Mediation vilerorts wider iigfüehrt worde. Vo dr Middi vom 19. Jahrhundert aa isch dr Titel ändgültig verschwunde. Hützutag isch die analogi Bezeichnig je nach Ort Stadtpräsident, Stadtammä, Ammä, Gmeindammä oder Gmeindspräsidänt. I nöd dütsche Spoochregione
Kattowitz isch ä wichtigi Schdad z Schlesie, im süüdleche Pole und d Hauptschdad vu dr Schlesesche Woiwodschaft. S 'Oberschlesischi Induschtriegebiät um Kattowitz tuet riichhaltigi Chohle - und Erzlagerschtättä umfassä. D' Schtadt sälber isch eini vo dä wichtigschtä und florierendschtä Wirtschaftsschtandort vu Pole. Diä wirtschaftlichi Bedütig vo dä Bärgwärch und dä Schwärinduschtrii nimmt immer meh zgunschtä vu dä Elektroinduschtrii und dä Informationstechnik ab. Kattowitz isch 70 Kilometer noordwestlech vo Krakau und hätt etwa 315.000 Iwohner aber dr gsamte Balligsruum i Oberschlesie hätt ä Bvölkrig vo 3 Millione. D Schdad wird i 5 Schdadteile gledert, wu sich widerum i 22 Schdadviertl teile. Kattowitz isch ä wichtige Iisebahn- und Schdrasechnotepunkt vo Süüdpole. Z Kattowitz fahre Schdrasebahne und Busse. Referänz-Fähler: Uugiltige <ref>-Tag; s isch kei Täxt fir s Ref mit em Name L_ludnosc_stan_struktura_31-12-2020 aagee wore. Population. Size and Structure by Territorial Division. As of December 31, 2020. Główny Urząd Statystyczny (GUS) (PDF-Dateien; 0,72 MB), abgruefen am 12. Juni 2021. Commons: Kattowitz – Sammlig vo Multimediadateie
D Gmeindsnummere (au Code-Nr., GEOSTAT-Nr. oder BFS-Nr. gnännt) isch e vom schwiizerische Bundesamt für Schtatistik mit em Amtliche Gmeindsverzeichnis im Jahr 1986 vergäbeni Zahl, wo der eidüütige Bezeichnig vo territoriale Einheite im Iizugsberiich vo de Schwiiz dient. S Gliiche in Düütschland und Öschterriich nännt sich Gmeindsschlüssel. I der Regel sind das die politische Gmeinde, es chan sich aber au um Gebiet under rein kantonaler Oberhoheit (v. a. Seen) oder um sogenannti Kommunanze (gmeinsami Hoheitsrächt vo mehrere Gmeinde) handle (lueg unde). Zu rein schtatistische Zweck sind au d Gmeinde vom Fürschtetum Liechteschtei, wie au einigi Ortschafte in Düütschland (Konschtanz südlich vom Seerhy und d Enklave Büsinge) und z Italie (d Enklave Campione) Nummere zueteilt worde. D Vergaab vo dernige Nummere begründet kein Bsitzaaspruch. D Nummerevergaab erfolgt nach der Uufzehlig vo de Kantön im Artikel 1 vo der Bundesverfassig, innerhalb vo de Kantön nach Bezirk und wiiter alphabetisch nach Gmeindsname. Gmeinde von Kantön ohni Bezirk sind fortlaufend durenummeriert worde. D Gmeindsnummere bestaht us ere Zahl vo ein bis vier Ziffere. Uusnahme von dere Regle düüted uf späteri Änderige (nach 1986) hii. D Gmeindsnummere wird nöd nur als Schlüssel für alli schtatistische Uuswertige verwendet, sondern au für viili wiiteri Aawendige, z. B. im
Poker isch e Karteschpil, wu mit em 52er franzeesischim Blatt gschpilt wird. S kinne 2 bis 10 Schpiler mitschpile. Bi me Pokerschpil wechselt sich s Tusche vun de Karte mit Wettrunde ab. D Onzahl vun dr Wettrunde hangt vun dr gschpilte Variante un de Onzohl vun dr jewyls verteilte Karta ab. E mänkmol werre au Karte uffig un/oder fir alli Schpiler gmeinsam usteilt. Gwinner isch derjenigi Schpiler, wu im Showdown di beschte Karte zeigt, oder wu als einzige nit usstygt. In däm Fall muess derjenige syni Karte nit vorzeige, mer brucht en Bluff also nit zuezgebe. E Pokerschpil bschteht us mindeschtens zwo Wettrunde. Zwische de Wettrunde kinne d Karte (verdeckt) tuscht werde. E Wettrund wird durich de Schpiler links vum Geber agfange. Er konn entweder en Ynsatz (Geld, Jetons, ...) setze, wu abhängig vo dr Hechi vum veriibarte Limit isch, warte (au schiebe oder checke gnannt, d. h. ke Betrag setze) oder passe (d. h. us em Schpil usstyge). Di folgendi Schpiler hän d Wahl, de bote Betrag z holte, z erhechere oder z passe. Falls ei oder mehreri Schpiler de Ynsatz erhecheret hän, wird d Wettrund solong fortgsetzt, bis alli Schpiler de Betrag gholte hän oder us em Schpil
De Günther Hermann Oettinger (* 15. Oktober 1953 z Schduagert ischt e deitscher Bolitiker vo dr CDU. Er ischt seit 2017 Anfang 2017. Devor isch vo 2014 bis 2016 EU-Kommissar fir Haushalt ond Personal ond vo 2010 bis 2014 EU-Kommissar fir Energii gwea. Vo 2005 bis 2010 ischt er Minischterpräsident vo Bade-Wirtteberg gwea. Noch am Abi hot er Jura ond Wirtschaft gschdudiert, dernoch isch er Schteierberater, Wirtschaftspriafer ond Anwald gwea. Wo er no gschdudiert hot, isch er en der Landsmannschaft Ulmia gwä. Verheired isch e au, seit 1994 mit der Inken, an Soh' hand se au. Sit 'em 9. Dezember 2007 isch er vo ihr trännt. Der Oettinger isch scho frih in d'CDU eitrete. 1977 hot er z' Ditzinga an Ortsverband von der Jonge Onion grendet un hot do richtig a'gfanga mit der Boladig. Em April 2005 isch der Oettinger Minischderpräsident werra wella nochdem sei Vorgenger, der Deiffel-Erwin, ruggdrete isch. En ra Mitgliederbefragung am 2. Dezember 2004 isch er zom CDU-Schpitzenkandidata von fir'd Landtagswahl 2006 gwählt worra. Sei Konkurrentin, d' bada-wirttembergische Kultusminischdere Annette Schavan, hot in ere parteiinterne Abschdimmong verlora. Am 29. April 2005, acht Däg noch seiner Wahl zum Minischterpräsidenta, isch der Oettinger au Landesvorsitzender von der CDU Bada-Wirttaberg
Völkerwanderung schtoht für a Wanderbewegung, wo a große Zahl vo Menscha us oana Volksgruppa oder a ganze Volksgruppe in a andres Gebiet umsiedlan, normalerwiis, will sich eana Lebensbedingunga verschlechtert hond: Verändrunga im Klima, wo zu Dürrena oder Überschwemmunda füerend, politische Ereigniss, Seuchena oder Überbevölkarung künnen sölle Wanderbewegunga uslösa. Kond mehrere vo dena Ursacha zäm, kas dazua ku, dass große Menschagruppa abwandre. Scho 1885 hot E. G. Ravenstein die siebe Gsetz vo individueller Wanderung (The Laws of Migration) formuliert. Der Begriff Völkerwanderung bezieht sich hüt meischtens uf die Wanderbewegunga vo da germanischa Völker zwüscha m 2. und m 6. Johrhundert. Im engera Sinn umfaßt’s dia Zit zwüscha 375 (wo d Hunnen in Oschtmitteleuropa igfalla sin) und 568 (wo d Langobarden noch Norditalien ku sin) bezeichnet. S’Ende vo da Völkerwandrung isch glichzittig s’End vo der Spätantike bzw. vo da römische Kaiserzit gsi, und der Afang vom europäischa Früemittelalter. Wieso sich dia germanischa Völker ufn Wäg gmacht hond, hot viile Gründ, wo zum Toal sicher o je noch Gegend unterschiedlich sind. Mitgschpillt hond sicher Landnot in Nordoschteuropa, wo d’Bevölkerung stark gwachsa isch, und dass sich’s Klima verschlächtert hot. Ganz gnau ka ma des hüt aber num säga. Oanzelne Schtämm hond agfanga sich bessere
Debian isch es freis Betribssystem wo vo freiwillige Lüt us dr ganze Wäut entwicklet wird; frei heisst i däm Zämehang nid nume dases nüt choschtet (das isch e schöne Nebeeffekt), sondern bedütet Freiheit: Me darf d Programm bruche wie oft, wie lang, oder wo me wott, me darfse verändere wieme wott (mues das aber au freigä) und so witer. Ds Projekt isch am 16. Ouguscht 1993 vom Ian Murdock gstartet worde, mittlerwile ungerstützts gäge 29000 Stück Software und über 1000 Lüt schaffe a dem Betribssystem. Ide meischte fäu wird aus Chärnäu Linux verwändet, aber es geit neuerdings au mit FreeBSD oder GNU Hurd, was auerdings no in Entwicklig isch. Debian isch bsunders beliebt wäge sim hervorragende Paketverwautigssystem, es cha uf dr Konsole (apt-get/aptitude) und grafisch (synaptics) verwautet werde, mit ganz weni Ufwand chame sech gueti Software installiere wo e Debian Entwickler ufnä FTP-Server glade het, zudem bietet eim Debian regumässigi Sicherheitsupdates. Im Handbuech stoht zudem no das s apt-system chräft het wiene super-chue. Zur Zit ungerstützt Debian die Architekture: i386 amd64 ppc mips mipsel alpha sparc arm ia32 ia64 s390 hppa Fougendi Debian Entwickler si us dr Schwiz: Arthur Korn Daniel Baumann David Frey Gaudenz Steinlin Giacomo Catenazzi Martin F.
De Kreis Dithmarschen liit im Weschte vo Schleswig-Holstein. Des Gebiet vo däm Kreis bildet e künschtlichi Insle, begrenzt durch d Nordsee, d Elbe, d Eider un de Nord-Oschtsee-Kanal. Des Gebiet isch witgehend identisch mit dem vo de hischtorische Region Dithmarsche, selli isch im Mittelalter e unabhängigi Buurerepublik gsi. Vo dr Nordsee usgehend, bschtoht Dithmarschen us Marschland, im Landinnere us Geest-Gebiete. Wichtigi Ort sin Heide (Holstein), Meldorf mit sinere Pfarrkirch, wo Dom gnannt wird, Brunsbüttel, Burg, Marne, Wesselburen un dr bekannti Ferieort Büsum. D Verwaltig umfasst sit de Verwaltigsreform vo 1970 de Kreis Dithmarschen, siinerzit het me Norderdithmarschen un Süderdithmarschen zämmeglegt. Sither isch Heide Kreisstadt. In de Vergangeheit hän si z' Dithmarsche vor allem vo dr Landwirtschaft glebt, un hän Chöhl abaut, in de letschte hundert Johr sin denn Ärdölförderig, Främdeverkehr un Windmiele derzue cho. Am Elbihafe z' Brunsbüttel isch e wichtiges Induschtriegebiet. Boßeln isch in dene Marschgebiete üsserscht beliebt, in viele chleine Dörfer isch de Boßelverein de einzigi Schportverein. Selli Landschaft isch aber au zum Velofahre, Inline-Skate, Jogge, Nordic Walke un so witer günschtig; im Summer cha me do die Iiheimische un au die vo uuswärts seh. Am Meer gits verschiedeni chleineri Segel- un Schportboothäfe, allerdings het's vergliche mit de
Dr Chardonnay isch e bekannti Wysswy-Truube mit eme hoche Qualitätspotenzial. Synonym sin Pinot Chardonnay, Beaunois, Morillon, Weißer Clevner und Feinburgunder. E DNA-Analyse us em Johr 1998 het ergäh, dass dr Chardonnay s' Ergäbnis von ere natürlige Krüzig vo Pinot und Gouais Blanc isch. Wil die genetischen Unterschied zwüsche Pinot Blanc, Pinot Gris und Pinot Noir sehr glei sin, ligt e gnaui Spezifizierig vom Pinot-Typ nonig vor. Dr Chardonnay isch in de letschte Johr uff dr ganze Wält und au im allemannische Ruum zuenähmend aapflanzt worde und erfreut sich ere grosse Beliebtheit. Es goht e paarne Lyt au scho ne bitzeli z'wyt und die rede denn vom ABC was fir anything but Chardonnay stoht
Dr Nobling isch e Wysswy-Truube, wo us ere Chrüzig zwüsche Silvaner un Guetedel (Chasselas) anno 1940 am Wiibauinstitut z'Friburg züchtet worre isch. Z'erscht het er d'Zuchtnummere Fr.128-40 trage, bevor er 1971 als abaufähigi Sorte erlaubt worre isch. D'Farb vum Wi isch hällgääl und dr Gschmack isch usszeichnet dur e fiini, fruchtigi Süüri und e liichte bis middlere Körper, wo an Mirabelle und Pfirsich söll erinnere. In sehr guet Lage erreicht dr Nobling in normale Johre liicht Öchslegrade vu 90 bis 110 un demit Spot- un Usläsiqualitäte. In mindere Lage oder bi ere z'grosse Mengi chummt er degege grad in d'Kabinettqualität. Er wird vor allem noch m Markgräflerland abaut. Au Sekt isch ab dr 1990er us dere Truube hergstellt worre. Säll isch aber mit dem Wegfall vu dr meischte Rebflächi middlerwil beditigslos worre. Nobling bruucht fer e guete Wy gueti Lage. Leider isch er au in schlechtere Lage abaut worre un het dorum e schlechte Ruef kriegt. Er isch dorum schwer verkäuflich worre. Ufgrund vu dr guete Qualität vu dr Truube isch dr Nobling dorum verstärcht versektet worre. E Noochdeil vu dr Noblingräbe sin ihri Ranke. Nobling het e starchi Rankebildig un mer bruucht ebba dreimol so lang zum Schniide wie
Dr Silvaner isch e Wysswii-Truube. Er isch numme mild süürlich, mängisch au fiinrassig mit eme erdige, dezände Duft und eme liichde bis kräfdige Körper. Je nach dämm, wo die Rääbe gedeie, chaa me nen aber au als wuchdig, vollmundig safdig aadräffe. Dufde duet er nach Heu, Karamell, Quidde un au Schdachelbeeri. Es isch e üsserschd erdragsriichi Sorde mit middlerer Riifezidd. Allerdings schdellt er hochi Aaschprüch an d´Bodebeschaffeheit, denn er isch zimmlig empfindlich gege Froschd un het au nit gärn schdeinigi, drocheni Bööde. Di Rääbe isch e Phenomen, denn sie liefered ghobeni Prädikatswii, Beere- und Trockebeereusläse un au eifachi Alldaagswii. Us dere Rääbe uuse het me e mängi neui Sorde züchded, so d´Scheurääbe, de Bacchus, de Nobling, Optima oder au d´ Moriomuskatdruube. Nütt genaues weis me nit: Öschdriich un au Rumänie isch als Herkunftsland aazneeh, Rumänie wäge der Namensverwandschaft mit Transsylvanie. S´isch aber änder unwarschinlich, wenn me bedänkt, daß die Rääbe die chalde rumänische Winder nit überschdande hädde. Also stoht als Herkunft eher Öschdriich zur Debadde. Me vermueded, sie sigge emool uss Wildrääbe us em Donaugebied usglääse worde. De Name het die Rääbsorde vermuedlich vom ladinische Word " Silva", was Wald bedüded. Einzig weis me ganz genau, daß 1665 de Zischderzienserabt
Chartplatzierige Singles Diis Lied CH: 29 – 11.07.2004 – 3 Wo. Gib mer ä Chance CH: 2 – 17.10.2004 – 24 Wo. Irgendwie Wunderbar CH: 10 – 16.10.2005 – 21 Wo. Bring en Hei CH: 1 – 28.05.2006 – 41 Wo. Wenn das Gott wüsst CH: 3 – 29.04.2007 – … Wo. Fürs Volk CH: 18 – 20.05.2007 – 15 Wo. Wenn du das Lied ghörsch CH:26 - 30.12.2007 - 6 Wo. Stahn uf CH:1 28.06.2009 Unsterblich CH: 11 07.02.2010 DE: 31 05.02.2010 Alben Baschi CH: 1 – 19.09.2004 – 23 Wo. Irgendwie Held CH: 6 – 04.12.2005 – 33 Wo. Fürs Volk CH: 1 – 03.06.2007 – 18 Wo. Dr Sebastian Bürgin (* 6. September 1986), besser bekannt unter sim Künschtlername Baschi, esch en Schwizer Popsänger. Er esch bi MusicStar 2004 Kandidat gseh ond esch 6. worde. Bes höt escher de erfougrichscht Kandidat, wo je bi MusicStar metgmacht hed. No emmer esch de Baschi met de Katy Winter zäme, woner bi MusicStar könneglehrt hed. Sini Aube hend bedi Goud ghout ir Schwiiz. 2006 esch de Baschi Kandidat vo de TV-Sändig Der Match gseh. Im Apröu 2007 esch sini eiget TV-Sändig «Baschi National» gstartet. Im Monet druf erschint das mettlerwiile
Dr Notker Labeo oder Notker III. vu Sanggalle (* um 950; † 28. Juni 1022 z Sanggalle) isch dr wichtigscht Schriftsteller vum Altalemannische un – noch dr Meinig vum Stefan Sonderegger – vu dr althochditsche Literatür iberhaüpt. Er isch vu sinene Schiäler au Notker Teutonicus gnannt wore. Hit wird des viilmool als Notker der Deutsche ibersetzt. Im Notker si Begriff in diutiskun het aber eifach „in dr Sproch vum Volk“ beditet, un kunt im riisige Gsamtwärk vum Notker Labeo grad emol 6 Mol vor. D Sproch vum Volk isch z Sangalle Altalemannisch gsii. Dr Notker Labeo isch ungfähr anne 950 uf d Wält kumme. Er kunnt üs eme virnämme nordschwizerisch-thurgauische Gschlächt. In dr Gloschterschuel vu Sanggalle isch er Vorsteher gsii. Si umfangrichs literarischs Wärk isch guet erhalte un in dr Sanngallemer Stiftsbibliothek verwahrt. Iber biografischi Einzelheite weißt mer bsunders üs dr Bschriibige vu sinem Schiäler Ekkehart IV. Dämno het dr Notker, wu ner im Stärbe gläge isch, bichtet: Er heb as junge Mench emol e Wolf umbrocht. Des seig si schwärschti Sind, si heb-e no in sinene Draim verfolgt. Witer brichter dr Eckkehart, er heb uf sinem Stärbebett Armi riäfe lo un heb welle sähne, wiä mer si verkeschtigt. Im
De Pirateföum Fluch der Karibik us de Disney-Studios esch met öber 6 Millione Kinobsuecher in Dütschland de viertgröschti Publikomserfoug vom Johr 2003 in Dütschland gsi. De Föum basiert lose of de Handlig vode Attraktion "Pirates of the Caribbean" i de Disney-Freiziitpärk. För 2006 ond 2007 send zwöi Fortsetzige plant. Es änglisches Scheff fent im Meer de Will Turner (Orlando Bloom) as 10-jährige Bueb triibe. D Elisabeth Swann (Keira Knightley), Tochter vom änglische Gouverneurs het gseh dass dä Bueb es Goldigs Medaillon ume Haus treit wo e Totechopf abböudet esch. Si nemmt ehm das Medaillon ab wöu si beförchtet dass dä Bueb e Pirat esch ond wot ehn so schötze. Acht Johr spöter schaffet de Will Turner als Waffeschmed, ou för e Vater vo de Elisabeth. Ei Tag chont de Jack Sparrow (Johnny Depp) of die Insle wo die 2 läbe, of Port Royal. Det wot är sech es Scheff bsorge. Er cha d Elisabeth usem Wasser rette noch dem si Onmächtig dör nes Korsett d Feschtmuur is Meer gstörtzt esch. De Commodore Norrington (Jack Davenport) verhaftet ne aber chorz druf wöu är ne as Pirat ertappt het. I dere Nacht werd d Insle Port Royal vo de Piratemannschaft vo de
Hinkender Bote isch dr Titel vu verschiidene Volkskaländer, wu unter däm Nämme im alemannische Sprochrüüm witt verbreitet gsii sin un zum Deil hit no exischtiäre. Am Oberrhiin isch dä Kaländer im Dialäkt dr Hinkig Bott gnännt wore, in dr Schwiz dr Hinked Bott. Dr Kaländertyp Hinkig Bott/Hinked Bott isch in ere Zit entschtande un het si Bluescht gha, wus no ke Radio un kenni aktuälle Zittige gä het, wu e Normalstärblige sich het kenne leischte. Do het dä Käländer in dr eifache Lit bsunders uf em Land wichtigi Hilfstellige gä, het si mit Gschichte unterhalte un iber d regionale un d Wältereignis vum vergange Johr informiärt. Diä Informatione sin viilmol lehrhaft gsii, des heißt, mer het Zämmehäng verexpliziärt. Dä Kaländer isch fir viili glichzittig Nochschlagwärk un Läsebuech gsii; in mänk einem Hüüshalt vu Büürslit isch dr Hinkig Bott näbe dr Bibel fascht s einzig Buech gsii, was mer bsässe het. Dr Inhalt isch in ere eifache Art ufbreitet gsii, dänn d mehschte Läser hän wennig Vorbildig un wennig Iäbig im Läse gha. Um so wichtiger sin aü d Bilder gsii - scho s Titelblatt vum Kaländer isch in sällene bilderarme Zitte e Sensation gsii. Dr Hinkig Bott isch im Spotjohr
S Christetum isch mit ca. 2.6 Milliarde Ahänger die grössti Religion uf dr Wält un eini vu dr fümf Wältreligione. Glegentlich wird mit em Begriff au d Christenheit – d Gsamtheit vu dr Ahänger vu sällere Religion – bezeichnet. Die andere ganz grosse Wältreligione sin dr Islam mit öpe 1,2 Milliarde un dr Hinduismus mit öpe 800 Millione Glöibige. Dr Begriff Christetum – abgleitet vom grichische χριστιανιμός /christianismós/ – chunt erstmols ime Brief vum syrische Bischof Ignatios vu Antiochie vor. D Ahänger vum Christetum nenne sich selber Christe, nooch em Begründer vo irere Religion, em Jesus Christus, wo vor zwöituusig Joor im Land Galiläa und Judäa gläbt het. S Buech Apostelgschichte schribt, dass d Noochfolger vo Christus dr Namme «Christe» zerst vu dr Ugläubige vu dr syrische Stadt Antiochia (das isch hyt Antakya in dr Türkei) erhalde häbe, wo si nooch dr erste Verfolgige z Palästina ani gflohe seie. S Christetum isch e monotheistischi, gstifteti un missionierendi Religion. Ihri Wurzle lige im Judetum, in Palästina, zue dr Zitt vu dr römische Herrschaft am Afang vum 1. Johrhundert. S Christetum got nooch eigener Darstellig zruck uf d Ahänger vum jüdische Wanderprediger Jesus von Nazaret. De Jesus wird vo de Christe als
D Christina Maria Aguilera (* 18. Dezember 1980 in Staten Island) esch e us-amerikanischi Sängeri. Bekannt esch si nebe erere musikalische Fähigkeite, vorauem dör eri unorthodoxi Chleidig worde. Si esch set em November 2005 metem Jordan Bratman verhüratet. D Christina Aguilera esch z Staten Island (New York) uf d Welt cho un z Wexford, Pennsylvania ufgwachse. Ere Vater, de Fausto Wagner Xavier Aguilera, esch Onderoffizier i de U.S. Army gseh ond stammt vo Ecuador. Eri Muetter, d Shelly Loraine Fidler esch Spanisch-Öbersetzeri ond Violonisitin us Pittsburgh, Pennsylvania. D' Öutere hend sech scheide loh, aus d Christina sechsi oder sebe Johr aut gseh esch, nachher hed si met erere jöngere Schwöschter Rachel ond erere Muetter im Hushaut vode Grossmuetter in Pittsburgh glebt. D Grossmuetter esch die erscht Person, wo die gsangleche Fähigkeite vode Christina entdeckt hed. Nachher hed d Christina agfange, a Talentwettbewerb teilznäh. Während erere Ziit in Pittburgh hed si di amerikanisch Nationalhymne vor Speli vode Pittsburgh Steelers ond de Pittsburgh Pirates gsonge. Eri erscht grösseri Rolle ide Onderhautongsindustrie hed d Christina 1993 öberno, aus si bim Disney Channel de Mickey-Maus-Club moderiert hed. Det hed si onder anderem metde Britney Spears oder em Justin Timberlake zämegarbeitet. 1994 esch d Show
Spanie, wo ofiziel Königriich Spanie heisst, isch e Staat im Südweschte vo Europa, wo de gröschti Deil vo de Iberische Halbinslen iinimmt. D Hauptstadt vo Spanie isch Madrid. Wiiteri wichtigi Stedt sin Barcelona un Valencia. Zu Spanie ghöre d Baleare, d Kanare un zwei Exklave uf nordafrikanischem Gebiet, Ceuta und Melilla. Spanie hät ungefähr 47 Millione Iiwohner. Politisch gseh isch es ä parlamentarischi Monarchii. S Staatsoberhaupt isch de König, hüt de Felipe VI. Regierigsschef isch de Ministerpräsident, das isch sid em 2. Juni 2018 de Pedro Sánchez. S Wort „Spanie“ un di spanischi Bezeichnig „España“ chömme vum römische Namme Hispania. Wiil sälle kei latiinische Ursprung hät, sin verschideni Theoriie zu siner Härchumft entstande, wo bis hütt umstritte sin. Hispania chönt vum phöniizische i-spn-ya cho, wu sit em zweite Johrhundert v. Chr. in Inschrifte dokumentiert isch. Vu de Phöniizier, de erschte Zivilisation uff de iberische Halbinsle, hänn d'Römer d'Bezeichnig übbernuu, wubii si s i als Bräfix für Insle odder Land interpretiert hänn, s ya als Ändig mit de Bedütig Region. S spn cha mer im Hebräische als saphan läse, was e Art vu Karnickel bezeichnet hät. Eso isch d'Bezeichnig als „Land mit eme riiche Bstand an Karnickel“ verstande wore. De Isidor
D Grundschuel isch z Dütschland die ersti Schuel für d Chind. In de Regle wird e Chind mit sechs Johr iigschuelt. In de meischte Bundesländer goht d Grundschuel bis in die vierti Klass. Denn goht e Chind uf e höcheri Schuel, wie d Hauptschuel, d Realschuel oder s Gymnasium. In de Grundschuel lehre d Chinder unter anderem s Schriibe un s Läse, d Grundrechekund, d Uhrzit und ähnliches. In de Schwiiz heißt d Grundschuel Primarschuel, in Öschtriich Volksschuel. Hauptschuel Realschuel Sekundarschuel Oberstufe Bruefschuel Gymnasium Kantonsschuel Commons: Grundschuele z Dütschland – Sammlig vo Multimediadateie Commons: Primarschuele i de Schwiz – Sammlig vo Multimediadateie Commons: Grundschuele z Frankrych – Sammlig vo Multimediadateie Commons: Volksschuele z Öschtriich – Sammlig vo Multimediadateie
Im Mittelalemannische het e Entwicklig iigsetzt, wu in dr meischte alemannische Dialäktspiilarte dr Konsonant n am Änd vum Wort abgfalle isch. I de meischten alemannische Dialäkt het bi zwoo- oder mehrsilbige Werter iberal s End-n verlore. Wäge däm heißts ohni End-n schaffe, stelle, lupfe, ruedere, versteckle, d Bäre, d Amsle (Sg. und Pl.), d Leitere (Sg. und Pl.), d Imme, s Bächli, s Biächli (Büechli), Zänglerli (Nochnamme Zängerlin), unte, hinte, däne (Dat. Pl.), ihne (Dat. Pl.), uf dr/de vordere Bänk (Dat.), bring de/dr Miätere (Müetere) (Akk. Pl.) Eisilbigi Werter hän viilfach s Änd-n ebefalls verlore – des giltet in zuenämmendem Maß vu Norde noch Süde. Biispiil „Wein“, „gewesen“ ,„von“ Anderi Biispiil: D gnaü Abgränzig vum Nord- un vum Südtyp isch bi jedem Wort anderscht, lueg in dr Sprochatlante. Konsonanterverbindig -rn In dr Konsonanteverbindig -/rn/ isch s Änd-/n/ verbreitet erhalte: Bäärn, fäärn (im letschte Johr), gäärn, morn/moorn In andere Dialäkt, bsunders däne vu dr alpiine Schwyz und z Voradelbärg, isch es aber au doo gschwunde, nochdäm s zeerscht zwischem /r/ und em /n/ e Sprossvokal gee het: Doorebiire (= „Dornbirn“, via „Dorenbiren“), gääre (= „gerne“, via „geren“). Artikel Dr männlig un sächlig Artikel im Akkusativ isch iberal n-los: siihsch de/dr Baum,